মোদীৰ অসম ভ্ৰমণলৈ মাজত এটা দিন থকা অৱস্থাতে গুৱাহাটী মহানগৰীত বুধবাৰে নিশা দুটাকৈ IED উদ্ধাৰ হৈছে। এক গোপন সূত্ৰৰ পৰা লাভ কৰা খবৰৰ ভিত্তিত নিশা প্ৰায় ১০-১০ ৩০ বজাৰ ভিতৰত আৰক্ষীয়ে IED দুটা উদ্ধাৰ কৰে।
প্ৰথমটো IED পানবজাৰ মহেন্দ্ৰ মোহন চৌধুৰী হাস্পতালৰ সমীপত মোনাত ভৰাই থোৱা অৱস্থাত উদ্ধাৰ হোৱাৰ বিপৰীতে আনটো পল্টনবজাৰ আৰক্ষী থানাৰ পৰা প্ৰায় ৫০ মিটাৰ নিলগত গুৱাহাটী ৰেইলৱে ষ্টেচনলৈ সোমোৱা পথৰ সমীপত হৰলিক্সৰ টেমাত উদ্ধাৰ হয়।
আৰক্ষীয়ে প্ৰাথমিক তদন্তত আলফা স্বাধীনে এই IED ৰখা বুলি সন্দেহ কৰিছে। আৰক্ষী আয়ুক্ত মুন্না দাস গুপ্তাই জনাইছে এই কথা। অৱশ্যে বোমা দুটা বেছি শক্তিশালী নাছিল বুলি দাবী আৰক্ষী আয়ুক্তৰ।
কিন্তু প্ৰশ্ন হয় নিৰাপত্তাৰ নামত গিজগিজাই থকা মহানগৰ আৰক্ষীৰ চকুত ধূলি দি কেনেকৈ পল্টনবজাৰ আৰু পানবজাৰ আৰক্ষী থানাৰ সমীপতে ভয়ংকৰ কুটাঘাটৰ পৰিকল্পনা কৰিব পাৰিলে কুটাঘাটকাৰীয়ে?
ঘটনা সন্দৰ্ভত মহানগৰ আৰক্ষীয়ে ইতিমধ্যে আৰম্ভ কৰিছে তদন্ত।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
